Hevder Zlatan vil forlenge med PSG
Tidligere i sommer har flere aviser skrevet om forhandlingene og svenskens nye lønnskrav. Fra før tjener Zlatan nesten 110 millioner kroner (13,8 millioner euro) i den franske storklubben. Aftonbladet skriver at Zlatan-agent Mino Raiola var på plass i Pireus i forbindelse med PSGs mesterligakamp mot Olympiakos tirsdag. Han ble sett sammen klubbdirektør Jean-Claude Blanc, og det er liten tvil om at kontraktsforhandlinger sto på agendaen. Ifølge L'Equipe har partene nå diskutert ferdig. Zlatans lønn økes med 10 millioner kroner i året, og spissen blir i PSG ytterligere én sesong, hevder den anerkjente sportsavisen. Med 15 millioner euro i årslønn vil svensken tjene bare to millioner euro mindre enn Cristiano Ronaldo gjør i Real Madrid.Tidligere i år har Thiago Silva og Marco Verratti undertegnet kontraktsforlengelser med Ligue 1-klubben. Det ventes at også Blaise Matuidi skal gjøre det samme.
Ifølge franske L'Equipe vil Zlatan Ibrahimovic (31) forlenge Paris Saint-Germain-kontrakten med ett år til sommeren 2016. Det gir stjernespissen en årslønn på 120 millioner kroner.